cyanic-selkie/wikianc huggingface dataset:
সূরা মারইয়াম
বিষয়বস্তুর বিবরণ
এই সুরায় ইসলাম ধর্মের বেশ কয়েকজন নবীর জীবন কাহিনী আলোচনা করা হয়েছে। যাতে নবী মুহাম্মদ দীনের দাওয়াত সহজভাবে প্রচার করতে পারেন। কেননা পূর্বের নবীগণও কষ্ট করে ইসলাম প্রচার করেছিলেন।
হাদিস অনুসারে
রাসুল বলেন, “যে সুরা মারইয়াম পড়বে তাকে দশ সওয়াব দান করা হবে। তবে এ দশ সওয়াব হলো যাকারিয়া নবীকে যতজন সত্যবাদি ও মিথ্যাবাদি বলেছিল সেই পরিমাণ মানুষের সংখ্যার মতো। এভাবে নবী ইয়াহিয়া, মেরি (যিশুর মাতা), ঈসা, ইবরাহিম, ইসহাক, ইয়াকুব, মুসা, হারুন, ইসমাইল ও ইদ্রিস নবীগণকে যে পরিমাণ লোক সত্যবাদি ও মিথ্যাবাদি বলেছিল সে সংখ্যার মতো। এভাবে পৃথিবীতে যে পরিমাণ লোক আল্লাহর কাছে প্রার্থনা করেছে বা করেনি, সে পরিমাণ সওয়াব দেয়া হবে।
কোয়ান্টাম অবস্থা
বিভিন্ন ধরণের ব্যবস্থা বা সমস্যার জন্য কোয়ান্টাম অবস্থাগুলি বিভিন্ন উপায়ে সংজ্ঞায়িত করা যেতে পারে। দুটি বিস্তৃত শ্রেণি হল:
ঐতিহাসিক, শিক্ষাগত ও প্রয়োগ-কেন্দ্রিক সমস্যা সাধারণত তরঙ্গ ফাংশন বৈশিষ্ট্য; আধুনিক পেশাদার পদার্থবিদ্যায় বিমূর্ত ভেক্টর অবস্থা ব্যবহার করা হয়। উভয় শ্রেণি, কোয়ান্টাম অবস্থার বিশুদ্ধ বনাম মিশ্র অবস্থা, অথবা সুসংগত অবস্থা ও অসামঞ্জস্যপূর্ণ অবস্থায় বিভক্ত। বিশেষ বৈশিষ্ট্য সহ শ্রেণিগুলির মধ্যে রয়েছে সময়ের স্বাধীনতার জন্য স্থির অবস্থা ও কোয়ান্টাম ক্ষেত্র তত্ত্বে কোয়ান্টাম বায়ুশূন্য অবস্থা।
ধ্রুপদী বলবিজ্ঞানের অবস্থা থেকে
পদার্থবিজ্ঞানের জন্য একটি হাতিয়ার হিসাবে, কোয়ান্টাম অবস্থাগুলি ধ্রুপদী বলবিজ্ঞানের অবস্থাগুলির বাইরে গড়ে উঠেছে। একটি ধ্রুপদী গতিশীল অবস্থা সময়ের প্রতিটি মুহূর্তে সু-সংজ্ঞায়িত বাস্তব মান সহ গতিশীল চলরাশির একটি সেট নিয়ে গঠিত।
তিরুমঙ্গাই আলবার
তিরুমঙ্গাই আলবর (IAST: ) বা থিরুমঙ্গাই মন্নন দক্ষিণ ভারত-এর বারো জন অলবর-এর অন্যতম। শ্লোক রচনার ক্ষেত্রে তাকে সবচেয়ে বিজ্ঞ অলবর এবং সবচেয়ে উচ্চতর অলবর হিসেবে বিবেচনা করা হয়। তার উপাধি ছিল নরকবি পেরুমাল যার অর্থ একজন অসাধারণ কবিত্বপূর্ণ ব্যক্তিত্ব, যদিও তিনি একজন বৈষ্ণব সাধক-কবি হিসাবে সম্মানিত, তিনি প্রথম জীবনে একজন সামরিক সেনাপতি, পরে একজন ডাকাত সর্দার হয়েছিলেন। বৈষ্ণবধর্মে রূপান্তরিত হওয়ার পর, তিনি শৈবধর্ম, বৌদ্ধধর্ম এবং জৈনধর্মাবলম্বীদের মুখোমুখি হন।
বাংলাদেশ স্যাটেলাইট কোম্পানি লিমিটেড
বাংলাদেশ স্যাটেলাইট কোম্পানি লিমিটেড (বিএসসিএল) বাংলাদেশ সরকারের একটি প্রতিষ্ঠান যা বাংলাদেশের প্রথম কৃত্রিম উপগ্রহ বঙ্গবন্ধু-১ (যা সংক্ষেপে বিএস-১ নামে পরিচিত) পরিচালনার জন্য ২০১৭ সালে প্রতিষ্ঠা করা হয়েছে। এ প্রতিষ্ঠানের প্রথম ব্যবস্থাপনা পরিচালক হিসেবে দায়িত্ব পালন করেছেন ডাক, টেলিযোগাযোগ ও তথ্যযোগাযোগ প্রযুক্তি মন্ত্রনালয়ের ডাক ও টেলিযোগাযোগ বিভাগের অতিরিক্ত সচিব মো. সাইফুল ইসলাম। প্রতিষ্ঠানটির মহা-ব্যবস্থাপক (প্রশাসন ও অর্থ) ব্রিগ্রেডিয়ার জেনারেল (অবঃ) শাহরীয়ার আহমেদ চৌধুরী বর্তমানে ভারপ্রাপ্ত ব্যবস্থাপনা পরিচালক হিসেবে দায়িত্ব পালন করছেন। প্রতিষ্ঠানটির চেয়ারম্যান হিসেবে দায়িত্ব পালন করছেন ড. শাহ্‌জাহান মাহমুদ।
ইতিহাস
thumb|গাজীপুরে অবস্থিত প্রাথমিক ভূ নিয়ন্ত্রণ কেন্দ্র থাম্ব বাংলাদেশ কমিউনিকেশন স্যাটেলাইট কোম্পানী লিমিটেড (বিসিএসসিএল) ২০১৭ সালের ১৫ আগস্ট প্রতিষ্ঠিত হয়। ২০১৮ সালে কোম্পানির ভবিষ্যৎ পরিকল্পনা বিবেচনায় এর নাম পরিবর্তন করে বাংলাদেশ স্যাটেলাইট কোম্পানি লিমিটেড (বিএসসিএল) রাখা হয়। এ প্রতিষ্ঠানের অনুমোদিত মূলধন ৫০০০ কোটি টাকা এবং পরিশোধিত মূল্য ৫০০ কোটি টাকা। এ প্রতিষ্ঠানটি প্রতিষ্ঠা করার অনুমোদনটি ২০১৭ সালের জুলাই মাসে বাংলাদেশে মন্ত্রী পরিষদ বিভাগের সভায় নির্ধারিত হয়। প্রতিষ্ঠানটির মালিক এবং পরিচালনায় রয়েছে বাংলাদেশ সরকার। বর্তমানে এ প্রতিষ্ঠানে ব্যবস্থাপনা পরিচালক, মহা-ব্যবস্থাপক এবং কোম্পানী সচিবসহ প্রায় ৬৫জন কর্মকর্তা-কর্মচারী রয়েছে। বঙ্গবন্ধু স্যাটেলাইট-১ ফ্রান্সের থ্যালেস এলেনিয়া স্পেস নামক একটি প্রতিষ্ঠান প্রস্তুত করেছে এবং যুক্তরাষ্ট্রের স্পেসএক্স নামক প্রতিষ্ঠানের মাধ্যমে মহাকাশে উৎক্ষেপণ করা হয়। এটিই বাংলাদেশের প্রথম নিজস্ব ও পরিচালিত কৃত্রিম উপগ্রহ। এ কৃত্রিম উপগ্রহটি গাজীপুর ও রাঙ্গামাটির বেতবুনিয়াতে অবস্থিত উপগ্রহ ভু-কেন্দ্রের মাধ্যমে নিয়ন্ত্রণ করা হচ্ছে।
আশীর্বাদ (১৯৬৮-এর চলচ্চিত্র)
আশীর্বাদ হল হৃষিকেশ মুখোপাধ্যায় পরিচালিত একটি ১৯৬৮ সালের বলিউড চলচ্চিত্র। এই ছবিতে অভিনয় করেছিলেন অশোক কুমার এবং সঞ্জীব কুমার। ছবিটি অশোক কুমারের গাওয়া একটি র‌্যাপ সঙ্গীতের মত গান - "রেল গাড়ি" র অন্তর্ভুক্তির জন্য উল্লেখযোগ্য।
সংক্ষিপ্তসার
নায়ক যোগি ঠাকুর (অশোক কুমার) একজন সাধারণ মানুষ, যে উচ্চ নীতি নিয়ে চলে। সে একজন ঘর-জামাই, তাকে এবং তার স্ত্রীকে তার শ্বশুর সম্পত্তির দায়িত্ব প্রদান করেছে। তার স্ত্রী ছিল একজন স্বৈরাচারী বাড়িওয়ালা (বীনা)। একদিন সে জানতে পারল, তার স্ত্রীর নির্দেশে, এস্টেটের প্রধান হিসাবরক্ষক চালাকি করে তার স্বাক্ষর নকল করেছে এবং সেই স্বাক্ষর দিয়ে আদেশ বার করে একজন দরিদ্র মানুষের ঘর জ্বালিয়ে দিয়েছে। সে বিবাহ বিচ্ছেদ করল এবং বেঁচে থাকতে আর ফিরে আসবে না বলে প্রতিশ্রুতিবদ্ধ হয়ে বাড়ি ছেড়ে চলে গেল। মেয়ে নীনাকে সে সেখানেই রেখে গেল। সে মুম্বাই চলে গেল এবং সেখানে একটি উদ্যানে বাচ্চাদের বিনোদনের মাধ্যমে জীবিকা নির্বাহ করতে থাকল (বিখ্যাত "রেল গাড়ি" গানটি ভারতের প্রথম র‌্যাপ গান ছিল)। সে বিশেষভাবে একটি মেয়েকে পছন্দ করত যার নামও ঘটনাক্রমে নীনা (শিশু সারিকা অভিনীত)। দুর্ভাগ্যক্রমে, শিশুটি অসুস্থ হয়ে মারা যায়।
যোগি তখন তার নিজের গ্রাম চন্দনপুরে ফিরে আসে। সেখানে সে জানতে পারে যে তার এক গ্রামবাসী বন্ধু বৈজুর মেয়েকে অপহরণ করা হয়েছে। সে ছুটে যায় মেয়েটিকে বাঁচাতে, যেখানে এস্টেটের ধূর্ত মুখ্য হিসাবরক্ষক মেয়েটিকে ধর্ষণ করতে যাচ্ছিল। মেয়েটিকে রক্ষা করার জন্য সে তাকে হত্যা করে। গ্রামবাসীরা তাকে বাঁচাতে একটি কল্প কাহিনী তৈরি করে, কিন্তু সে আদালতে সত্য বলে এবং সাজাপ্রাপ্ত হয়। সেখানে সে বাগানে কাজ করতে থাকে এবং দার্শনিক কবিতা রচনা শুরু করে। কারাগারের ডাক্তার ডাঃ বীরেন (সঞ্জীব কুমার) তাকে বিশেষভাবে পছন্দ করতে শুরু করে। কাকতালীয়ভাবে, যোগি ঠাকুরের মেয়ে নীনার সাথে ডাক্তারের বিবাহ স্থির হয়। ডাক্তারের বাড়ির বাইরে বাগানে কাজ করার সময়, ঘরের মধ্যে আলোচনা থেকে, যোগি আকস্মিক ভাবে এই ঘটনা শুনে ফেলে। সে আরও শোনে যে তার মেয়ে অপরাধীদের ঘৃণা করে। তাই সে মেয়ের সঙ্গে দেখা হবার উপক্রম হলেই নিজের মুখটি ঢাকা দিয়ে রাখত।দুর্ভাগ্যক্রমে, ভাল আচরণের জন্য সরকারের ক্ষমা পাওয়ার সময় যোগি অসুস্থ হয়ে পড়ে। ডাক্তার তাকে বাবার মতই দেখত। সে যোগি ঠাকুরকে বলে যে তার বিবাহের প্রাক্কালে যোগি মুক্তি পাবে। যোগি ঠাকুরের আকাঙ্ক্ষা জাগে বিবাহকালে মেয়েকে দেখার, এবং সে তাড়াতাড়ি তাকে দেখতে যায়। তবে সে চেয়েছিল কেউ যেন তাকে চিনতে না পারে। অবশেষে সে একদল ভিখারির মধ্যে সামিল হয়, যারা এই বিবাহের ভোজের আশায় জমায়েত হয়েছিল। তার মেয়ে এবং জামাই তাদের খাবার পরিবেশন করতে আসে। সে মেয়েকে আশির্বাদ করে তাড়াতাড়ি সেখান থেকে চলে যায়। কিন্তু সে অবসন্ন হয়ে রাস্তায় পড়ে যায় এবং তার চারিপাশে লোক জমে যায়। লোকেরা তাকে চিনে ফেলে। খবরটি তার মেয়ের কাছে পৌঁছোয়। বাবার শেষ মুহুর্তে বাবাকে দেখা করার জন্য মেয়েটি ঘটনাস্থলে ছুটে যায়।
কুন্দুজ প্রদেশ
কুন্দুজ (পশতু/পার্সি ভাষায়: كندز) আফগানিস্তানের প্রদেশসমূহের অন্যতম। এর কেন্দ্রস্থল কুন্দুজ শহর, যা উত্তর আফগানিস্তানে অবস্থিত, আয়তন ৮,০৪০ বর্গ কি.মি এবং জনসংখায়া প্রায় ৮,২০,০০০। প্রকৌশলী মোহাম্মদ ওমর বর্তমানে কুন্দজ প্রদেশের গভর্নরের দায়িত্ব পালন করছেন।
আশীর্বাদ (১৯৬৮-এর চলচ্চিত্র)
সংক্ষিপ্তসার
অশোক কুমার নিজে গাওয়া "রেল গাড়ি", লতা মঙ্গেশকরের গাওয়া "এক থা বচপন" (যোগি ঠাকুরের মেয়ের গাওয়া) এবং অবশেষে মান্না দের গাওয়া স্মরণীয় "জীবন সে লম্বে হ্যায় বন্ধু ইয়ে জীবন কে রাস্তে" (রাতের বেলা যোগি ঠাকুরকে তার গ্রামের কাছে পৌঁছে দেওয়া গরুর গাড়ির চালকের গাওয়া) এর মতো অসাধারণ কিছু গানে সজ্জিত চলচ্চিত্রটি একটি মানুষের জীবন পথে সংবেদনশীল ভ্রমণের কাহিনী।
সাউন্ডট্র্যাক
চলচ্চিত্রটির সংগীত পরিচালনা করেছিলেন বসন্ত দেসাই, গানের কথা লিখেছিলেন গুলজার। হরীন্দ্রনাথ চট্টোপাধ্যায় "রেল গাড়ি..." গানটি লিখেছিলেন।
উম্মে হানি বিনতে আবি তালিব
উম্মে হানি বিনতে আবি তালিব (আরবি فاختة بنت أبي طالب) হযরত মুহাম্মাদ সাঃ এর চাচাত বোন ছিলেন। উম্মে হানি আবু তালিবের কন্যা ছিলেন। তিনি একজন হাদিস বর্ণনাকারী সাহাবা ছিলেন।
নাম ও বংশ পরিচয়
উম্মে হানি বিনতে আবি তালিব এর আসল ছিলো ফাখিতা মতান্তরে হিন্দ। তার পিতার নাম আবু তালিব ইবনে আবদুল মুত্তালিব ও মাতার নাম ছিলো ফাতিমা বিনতে আসাদ। তিনি জাফর,আকিল ও আলীর সহোদরা ছিলেন।
উম্মে হানির কয়েকজন সন্তানের নাম হলো:
ইসলাম পূর্ব সময়
তার বাল্যকালের কথা তেমন কিছু জানা যায় না। তবে মহানবী হযরত মুহাম্মাদ সাঃ এর নবুওয়াত প্রাপ্তির পূর্বে চাচা আবু তালিবে র নিকট উম্মে হানির বিয়ের প্রস্তাব পাঠান। একই সময়হুবায়রা ইবনে আমর ইবনে আয়িয আল মাখযুমিও উম্মে হানিকে বিয়ে করতে চান। আবু তালিব হুবায়রার প্রস্তাব গ্রহণ করে উম্মে হানিকে তার সাথে বিয়ে দেন। এবং হযরত মুহাম্মাদ সাঃ কে বললেন, ''ভাতিজা! আমরা তার সাথে বৈবাহিক সম্পর্ক করেছি। সম্মানীয়দের সমকক্ষ সম্মানীয়রাই হয়ে থাকে।''
মক্কা বিজয়ের দিন ও ইসলাম গ্রহণ
ইমাম আয যাহাবি বলেছেন, উম্মে হানি মক্কা বিজয়ের দিন ইসলাম গ্রহণ করেছেন। মক্কা বিজয়ের দিন উম্মে হানির ইসলামের গ্রহণের কথা শুনে তার স্বামী মক্কা থেকে পালিয়ে নাজরানের দিকে চলে যান। ] উম্মে হানির ইসলাম গ্রহণের খবর শুনে তাকে তিরস্কার করে তার স্বামী একটি কবিতা রচনাও করেন। কবিতাটি নিম্নরূপঃ
''‘তোমার জীবনের শপথ! আমি ভিরুতার কারণে ও হত্যার ভয়ে মুহাম্মাদ ও তাঁর সঙ্গীদেরকে পৃষ্ঠপ্রদর্শন করে পালিয়ে আসিনি। তবে আমি নিজের বিষয়ে গভীরভাবে চিন্তা করেছি, তাতে বুঝেছি এ যুদ্ধে আমার তীর ও তরবারি যথেষ্ট নয়। আমি আমার সিদ্ধান্তে অটল থেকেছি। কিন্তু যখন আমার অবস্থান সংকীর্ণ হওয়ার ভয় করেছি তখন ফিরে এসেছি যেমন বাঘ তার শাবকের কাছে ফিরে আসে।’''
মক্কা বিজয়ের দিন আল হারিস ইবনে হিশাম ও আবদুল্লাহ ইবনে আবি রাবিয়া উম্মে হানির গৃহে আশ্রয় নেন। আলী এই সংবাদ পেলে তাদের হত্যা করতে উদ্যত হন। উম্মে হানি এ ব্যপারে মহানবী সাঃ এর কাছে অভিযোগ করলে, মহানবী সাঃ বলেন, তুমি যাকে আশ্রয় দিয়েছো, আমরাও তাকে আশ্রয় দিলাম ।
মক্কা বিজয়ের পরে উম্মে হানি ও হুবায়রা ইবনে আমরের মধ্যে বিবাহ বিচ্ছেদ ঘটলে মহানবী সাঃ বিয়ের প্রস্তাব দেন। জবাবে উম্মে হানি বলেন : আল্লাহর কসম! আমি ইসলাম পূর্ব যুগে পছন্দ করতাম,এখনো পছন্দ করি । এখন আমার অনেকগুলো ছোট ছেলে-মেয়ে আছে। আমার ভয় হয় তারা আপনাকে কষ্ট দেবে।
মিরাজের ঘটনা
উম্মে হানি দাবী করেন যে মুহাম্মাদ তার ঘর থেকেই মিরাজের উদ্দেশ্যে রওনা হয়েছিলেন। এই মর্মে একটি হাদিস বর্ণিত রয়েছে,
মুহাম্মদ ইবনে ইসহাক বলেন, মুহাম্মদ ইবন সাইব কালবী.... উম্মে হানী বিনতে আবু তালিব (রা.) হতে বর্ণিত, তিনি রাসুলুল্লাহ(ﷺ)-এর মিরাজ সম্পর্কে বলেন, যেই রাত্রে রাসুলুল্লাহ(ﷺ)-এর মিরাজ সংঘটিত হয় সেই রাতে তিনি আমার বাড়ীতে শায়িত ছিলেন। ঈশার সলাত শেষে তিনি ঘুমিয়ে যান। আমরাও ঘুমিয়ে যাই। ফজরের সামান্য আগে তিনি আমাদেরকে জাগালেন। তিনি সালাত পড়লেন এবং আমরাও তাঁর সাথে [ফজরের] সালাত পড়লাম তখন তিনি বললেনঃ হে উম্মে হানী, তোমরা তো দেখেছো আমি তোমাদের সাথে ঈশার সালাত পড়ে তোমাদের এখানেই শুয়ে পড়ি। কিন্তু এরপরে আমি বাইতুল মুকাদ্দাস গমন করি এবং সেখানে সলাত আদায় করি। এখন ফজরের সলাত তোমাদের সাথে পড়লাম যা তোমরা দেখলে। ''উম্মে হানী বলেন, এই বলে তিনি চলে যাওয়ার জন্য উঠে দাঁড়ালেন। আমি তাঁর চাদরের কিনারা ধরে ফেললাম। ফলে তাঁর পেট থেকে কাপড় সরে গেল। তা দেখতে ভাঁজ করা কিবতী বস্ত্রের মত স্বচ্ছ ও মসৃণ। আমি বললাম : হে আল্লাহর নবী! আপনি এ কথা লোকদের কাছে প্রকাশ করবেন না। অন্যথায় তারা আপনাকে মিথ্যাবাদী বলবে এবং আপনাকে কষ্ট দেবে। কিন্তু তিনি বললেন : আল্লাহর কসম! আমি অবশ্যই তাদের কাছে এ ঘটনা ব্যক্ত করব। তখন আমি আমার এক হাবশী দাসীকে বললাম ; বসে আছো কেন, জলদি, রাসূলুল্লাহ্(ﷺ)-এর সঙ্গে যাও, তিনি লোকদের কি বলেন তা শোনো, আর দেখো তারা কী মন্তব্য করে।''
তবে অধিকাংশ হাদিস বিশ্লেষক এই বর্ণনাকে অসত্য বলেছেন । অধিকাংশ আলেমদের মতে রাসুল মিরাজে গমন করেছিলেন কাবা শরীফ থেকে।
হাদিস বর্ণনা
উম্মে হানি বিনতে আবি তালিব মুহাম্মাদ থেকে ৪৬ টি হাদিস বর্ণনা করেছেন। তার সূত্র ধরে যেসকল তাবেয়ী হাদিস বর্ণনা করেছেন তাদের মধ্যে উল্লেখযোগ্য-
মৃত্যু
উম্মে হানির মৃত্যুসন সঠিকভাবে জানা যায় না। তবে “আল ইসাবা ফী তাময়ীয আস-সাহাবা” গ্রন্থের বর্ণনায় জানা যায়, তিনি আলীর মৃত্যুর পরও জীবিত ছিলেন।
স্কট ডসন
ডেবিড মাইকেল হারউড (জন্ম জুন ৩০,১৯৮৪) একজন মার্কিন পেশাদার কুস্তিগির। তিনি বর্তমানে ড্যাক্স হারউড নামে অল এলিট রেসলিং (এইডাব্লিউ) এর সাথে যুক্ত আছেন এবং সেখানে তিনি ক্যাশ হুইলারের সাথে বর্তমানে এইডাব্লিউ ওয়ার্ল্ড ট্যাগ টিম চ্যাম্পিয়নশিপ বহন করছেন। তিনি ডাব্লিউডাব্লিউই এর সাথে স্কট ডসন নামে কুস্তি লড়ার জন্য অধিক পরিচিত, যেখানে তিনি ড্যাশ ওয়াইল্ডার এর সাথে সাবেক দুইবারের এনএক্সটি ট্যাগ টিম চ্যাম্পিয়নস এবং সাবেক র ট্যাগ টিম চ্যাম্পিয়নস হয়েছিলেন।
এনএক্সটি (২০১২-২০১৭)
হারউড ডাব্লিউডাব্লিউই এর সাথে ২০১২ সালে চুক্তি করে ডাব্লিউডাব্লিউই পারফরমেন্স সেন্টার এ, স্কট ডসন নাম রেখে। মার্চ ৭,২০১৩ তে তিনি টেলিভিশনে আত্মপ্রকাশ করেন, এনএক্সটি পর্বে, জুডাস ডেবলিন এর সাথে টু এন্ড ওয়ান হ্যান্ডিক্যাপ ম্যাচ এ যেখানে তারা এড্রিয়ান নেবিল্লে এর কাছে হেরে যান। ডসন আস্তে আস্তে তার উন্নতি করতে থাকে, এপ্রিল এর দশ তারিখে তারা দ্যা সিল্ড এর কাছে হেরে যান।
ডসন মে ১৩,২০১৩ তে ডায়লেন এর সাথে দল গঠন করেন সিলভাস্টার লেফোর্ড এর তত্তাবধানে। জুন ২৬ এ তারা এনএক্সটি চ্যাম্পিয়নশিপ এর জন্য নাম্বার ওয়ান কন্টেন্ডার ম্যাচ হেরে যান করি গ্র‍্যাবস এবং ক্যাসিয়াস অহনো এর বিপক্ষে। ড্যানিয়ালকে কোম্পানি থেকে ছেড়ে দেওয়া হলে দলটি ভেঙ্গে যায়। ডায়লান চলে গেলে ডসন একাই লড়তে থাকে ছোট সফলতার সাথে এবং আলেকজান্ডার রুসেব এর সাথে তিনি দল গঠন করেন এবং লেফোর্ট তাদেরও তত্তাবধানে থাকেন। তাদের দল ভেঙ্গে যায় যখন রুসেব লানাকে তার তত্তাবধানের জন্য নিয়োগ দেন।
ডসন এবং ওয়াইল্ডার জুলাই ২৯,২০১৫ তে তাদের সর্বপ্রথম জয় পান। ননভেম্বর ১১ তে, ডসন এবং ওয়াইল্ডার দ্যা ভাওডেভিলিয়ান্স কে পরাজিত করে এনএক্সটি ট্যাগ টিম চ্যাম্পিয়নশিপ জিতে নেন। ফেব্রুয়ারি ২০১৬তে তারা দ্যা রিবাইবাল নামে কুস্তি শুরু করেন। ডসন মেইন রোস্টারে তার আত্মপ্রকাশ করেন রোডব্লক এ।
মেইন রোস্টার প্রোমোশন (২০১৭,১৮)
র তে রেসলমেনিয়া ৩৩ এর পর,এপ্রিল ৩ র তে তারা আত্মপ্রকাশ করেন, দ্যা রিবাইবাল নিউ ডে এর ওপেন চ্যালেঞ্জ গ্রহণ করেন। দ্যা রিবাইবাল দ্যা নিউ ডে কে পরাজিত করেন।
হাসপাতালের ইতিহাস
হাসপাতালের ইতিহাসের সূচনা ঘটে পুরাকালের গ্রিস, রোমান সাম্রাজ্য এবং ভারতীয় উপমহাদেশের হাসপাতালগুলোর সাথে, যাদের পূর্বসূরী ছিল প্রাচীন গ্রিসের আস্ক্লেপিয়ন মন্দিরগুলো এবং প্রাচীন রোমের সামরিক হাসপাতালগুলো। খ্রিস্ট কাল অবধি কোন বেসামরিক হাসপাতালের কোন অস্তিত্ব ছিল না। চতুর্থ শতাব্দীর শেষের দিকে, সিজারিয়ার বাসিল দ্বারা পূর্ব বাইজেন্টাইন সাম্রাজ্যের প্রথম খ্রিস্টান হাসপাতাল প্রতিষ্ঠিত হওয়ার ফলে "দ্বিতীয় মেডিকেল বিপ্লব" সংঘটিত হয় এবং কয়েক দশকের মধ্যেই এই ধরনের হাসপাতাল বাইজেন্টাইন সমাজে সর্বব্যাপী হয়ে উঠে। হাসপাতালটি পঞ্চম থেকে পঞ্চদশ শতাব্দী অবধি বাইজেন্টাইন, মধ্যযুগীয় ইউরোপ এবং ইসলামী সমাজ জুড়ে উন্নয়ন এবং অগ্রগতি অর্জন করে। প্রারম্ভিক আধুনিক যুগে পরিচর্যা ও নিরাময়ের বিষয়টি ধর্মনিরপেক্ষ ব্যাপারে রূপান্তরিত হয়।
পুরাকীর্তি
ডান|থাম্ব|300x300পিক্সেল| [[কস|কসের আস্ক্লেপিয়ন এর দৃশ্য, সবচেয়ে ভালভাবে সংরক্ষিত গ্রিক আস্ক্লেপিয়নের  উদাহরণ।  ]] নিরাময়ের লক্ষ্যে স্থাপিত প্রাচীনতম নথিভুক্ত প্রতিষ্ঠানগুলো ছিল প্রাচীন মিশরীয় মন্দিরগুলো। প্রাচীন ইতিহাসে, গ্রিস, রোম, ভারতীয় উপমহাদেশ এবং পারস্যের হাসপাতালগুলো নথিভুক্ত করা হয়েছে। প্রাচীন সংস্কৃতিতে, ধর্ম এবং চিকিৎসা সংযুক্ত ছিল।
গ্রিস
প্রাচীন গ্রিসে, আরোগ্য-দেবতা আস্ক্লেপিউস, যিনি আস্ক্লেপিয়া নামেও পরিচিত (Ἀσκληπιεῖα, গান; আস্ক্লেপিয়ন, Ἀσκληπιεῖον) এর উদ্দেশে নিবেদিত মন্দিরগুলো চিকিৎসা সংক্রান্ত পরামর্শ, আরোগ্যসম্ভাবনা নির্ধারণ এবং নিরাময়ের কেন্দ্র হিসেবে কাজ করত। আস্ক্লেপিয়া আরোগ্যলাভের জন্য উপযুক্ত স্থান প্রদান করত এবং নিরাময়ের উদ্দেশ্যে তৈরি প্রতিষ্ঠানের অনেকগুলো প্রয়োজনীয়তাই পূরণ করত। তাঁর রোমান নাম Æsculapius এর অধীনে, রোমের তাইবারের একটি দ্বীপে তাঁর উদ্দেশ্যে একটি মন্দির (২৯১ খ্রিষ্টপূর্বাব্দে) স্থাপন করা হয়, যেখানে অনুরূপ আচার-অনুষ্ঠান পালন করা হত।
এই মঠগুলোতে, রোগীরা এনকোইমেসিস ( ἐγκοίμησις নামের একপ্রকার আবেশিত ঘুমের স্বপ্নের মতো অবস্থায় প্রবেশ করতেন, যা অনেকটা অ্যানেস্থেশিয়ার মতই, যেখানে তারা স্বপ্নের মধ্যে দেবতার কাছ থেকে নির্দেশনা পেতেন। আস্ক্লেপিয়া আরোগ্যলাভের জন্য উপযুক্ত স্থান প্রদান করত এবং নিরাময়ের উদ্দেশ্যে তৈরি প্রতিষ্ঠানের অনেকগুলো প্রয়োজনীয়তাই পূরণ করত। এপিডারাসের আস্ক্লেপিয়নে, খ্রিস্টপূর্ব ৩৫০ অব্দের  তিনটি বৃহদাকারের মার্বেল বোর্ডে সমস্যা নিয়ে আসা ৭০ জন রোগীর নাম, রোগের বিবরণ, অভিযোগ এবং নিরাময় প্রক্রিয়ার মত বিষয়গুলো সংরক্ষিত রয়েছে। তালিকাভুক্ত কিছু কিছু শল্য চিকিৎসা পদ্ধতি, যেমন- পেটের ফোঁড়া উন্মুক্ত করা বা আঘাতমূলক বাহ্যিক বস্তু অপসারণ করার মত ঘটনা যথেষ্ট বাস্তবসম্মত, তবে সে সবই ঘটেছে আফিমের মতো নিদ্রাজনক পদার্থের সাহায্যে রোগীকে এনকোইমেসিস অবস্থায় আবেশিত করে। আস্ক্লেপিউসের উপাসনাটি রোমানরা গ্রহণ করেছিল।
রোমান সাম্রাজ্য
রোমানরা অসুস্থ দাস, গ্ল্যাডিয়েটর এবং সৈন্যদের যত্ন নেওয়ার জন্য খ্রিস্টপূর্ব ১০০ অব্দের দিকেভ্যালেটুডিনারিয়া নামক অনেকগুলো ভবন নির্মাণ করেছিল এবং  এদের কিছু কিছু পরবর্তীতে প্রত্নতত্ত্ব দ্বারা চিহ্নিত হয়। যদিও তাদের অস্তিত্ব প্রমাণিত বলে ধরে নেয়া হয়, তবুও তারা একসময় যতটা বিস্তৃত ছিল বলে ভাবা হয়েছিল ততটা আদৌ ছিল কিনা তা নিয়ে কিছু সংশয় রয়েই গেছে। কারণ  বহু ভবন কেবল ভগ্নাবশেষ দেখে চিহ্নিত করা হয়েছিল, টিকে থাকার রেকর্ড বা খুঁজে পাওয়া চিকিৎসা  সরঞ্জামাদি দ্বারা নয়।
রোমান সাম্রাজ্যে খ্রিস্টধর্ম একটি প্রচলিত ধর্ম হিসেবে স্বীকৃতি পাওয়ার পরে পরিচর্যার বিধানগুলোর ব্যাপক প্রসার ঘটে। খ্রিস্টপূর্ব ৩২৫ অব্দে নিকায়ার প্রথম কাউন্সিল অনুসারে প্রতিটি ক্যাথেড্রাল শহরে একটি করে হাসপাতাল নির্মাণ শুরু হয়ে যায়। গোড়ার দিকে যেসব প্রতিষ্ঠিত হয়েছিল তন্মধ্যে রয়েছে চতুর্থ শতাব্দীর শেষ দিকে কনস্টান্টিনোপলে চিকিৎসক সেইন্ট স্যাম্পসন এবং আধুনিক তুরস্কে সিজারিয়ার বাসিল দ্বারা নির্মিত প্রতিষ্ঠানগুলো। ৫ম শতাব্দীর শুরুতে, ইতিমধ্যেই বাইজেন্টাইন বিশ্বের খ্রিস্ট ধর্মাবলম্বী পূর্ব অংশ জুড়ে হাসপাতাল সর্বব্যাপী হয়ে উঠেছে, যা প্রাক-খ্রিস্টীয় যুগের রোমান সাম্রাজ্যের একটি নাটকীয় পরিবর্তন, কারণ সে যুগে সেখানে কোনও বেসামরিক হাসপাতালই ছিল না। "বেসিলিয়াস" নামে পরিচিত একধরনের ব্যবস্থা ছিল, যা ছিল অনেকটা শহরের মতই এবং তাতে চিকিৎসক ও নার্সদের আবাসনের পাশাপাশি বিভিন্ন শ্রেণীর রোগীদের জন্য পৃথক পৃথক বিল্ডিং ছিল। কিছু হাসপাতাল গ্রন্থাগার ও প্রশিক্ষণ পদ্ধতি পরিচালনা করত এবং চিকিৎসকরা তাঁদের মেডিকেল ও ফার্মাকোলজিকাল পাঠগুলো পাণ্ডুলিপিতে সংকলিত করতেন। সুতরাং আজ আমরা কীভাবে একটি হাসপাতাল বিবেচনা করি সেই অর্থে রোগীর চিকিৎসা যত্ন,  এটি খ্রিস্টীয় করুণা এবং বাইজেন্টাইন উদ্ভাবনের দ্বারা পরিচালিত একটি আবিষ্কার ছিল। বাইজেন্টাইন হাসপাতালের কর্মীদের মধ্যে প্রধান চিকিৎসক (আর্কিট্রোই), পেশাদার নার্স (হাইপোরগোই) এবং আর্দালি   (হাইপারেটাই) অন্তর্ভুক্ত ছিল। দ্বাদশ শতাব্দীর মধ্যে, কনস্টান্টিনোপল দুটি সুসংগঠিত হাসপাতাল তৈরি হয়, যেখানে নারী এবং পুরুষ উভয় চিকিৎসকই কাজ করতেন। সুবিধার মধ্যে ছিল নিয়মানুগ চিকিৎসা পদ্ধতি এবং বিভিন্ন রোগের জন্য বিশেষায়িত ওয়ার্ড।
ভারতীয় উপমহাদেশ
অসুস্থদের যত্ন নেওয়ার জন্য বিশেষ প্রতিষ্ঠানগুলো বহু আগেই ভারতীয় উপমহাদেশে নির্মিত হয়েছিল। চীনা বৌদ্ধ ভিক্ষু ফা-হিয়েন আনুমানিক ৪০০ খ্রিস্টাব্দে ভারতবর্ষ ভ্রমণকালে তাঁর ভ্রমণকাহিনিতে লিখেছেন যেঃ ডান|থাম্ব| দুই হাজার বছরের পুরনো হাসপাতালের ধ্বংসাবশেষ [[শ্রীলঙ্কা|শ্রীলঙ্কার ঐতিহাসিক নগরী অনুরাধাপুর মিহিন্তালে আবিষ্কৃত হয় ]]
হলিডে: এ সোলজার ইজ নেভার অফ ডিউটি
হলিডে: এ সোলজার ইজ নেভার অফ ডিউটি ২০১৪ সালের একটি বলিউড নির্মিত থ্রিলার ও অ্যাকশনধর্মী হিন্দি চলচ্চিত্র। এই সিনেমার পরিচালক এ আর মুরুগাদস। দক্ষিণী চলচ্চিত্র থুপ্পকি'র অনুকরনে হিন্দিতে এই সিনেমাটি তৈরী হয়।
কাহিনী
বিরাট বকশী ভারতীয় সেনাবাহিনী র একজন ক্যাপ্টেন। ছুটিতে বাড়ি আসার পর তার মা, বাবা, বোন তাকে জোর করে পাত্রী দেখাতে নিয়ে যায় কিন্তু পাত্রী সাইবাকে তার পছন্দ হয়না। ঘটনা পরম্পরায় সাইবার সাথে যোগাযোগ হলে তারা একে অপরকে পছন্দ করতে শুরু করে। বিরাটের ঘনিষ্ঠ বন্ধু মখিয়া মুম্বাই পুলিশের সাব ইনস্পেক্টর। তারা দুজনে বাসে যাওয়ার সময় অন্য এক ব্যক্তির পকেটমার হলে তারা বুঝতে পারে বাসের ভেতরেই পকেটমার আছে। পকেটমার চিহ্নিত হলেও অন্য এক ব্যক্তি আচমকা পালাতে থাকে। বিরাটের সন্দেহ হলে সে তাকে তাড়া করে ধরে এবং বুঝতে পারে এই ব্যক্তি সন্ত্রাসবাদী কাজের সাথে যুক্ত। বাসটি প্রবল বিস্ফোরনে ধংস হয়ে যায়। লোকটিকে পুলিশের হাতে তুলে দেওয়া হয় কিন্তু সে হসপিটাল থেকে পালায়। বিরাট তাকে আবার পালানোর সময় ধরে ফেলে ও বাড়িতে নিয়ে এসে অত্যাচার করে জেনে নেয় এক পুলিশ কর্তা এই পলায়নের পেছনে ছিল। বিরাট নিজে গভীর রাত্রে সেই পুলিশ কর্তাকে গিয়ে জানায় সে ডিফেন্স ইন্টেলিজেন্স এজেন্সির একজন অফিসার। পুলিশ অফিসার আত্মহত্যা করতে বাধ্য হয়। বিরাট ক্রমশ জানতে পারে গোটা দেশে স্লিপার সেলের মাধ্যমে সন্ত্রাসবাদী কার্যকলাপ ছড়িয়ে দেওয়ার জন্যে গভীর ষড়যন্ত্র চলছে। সে তার বারোজন সেনাবাহিনীর সহকর্মী কে নিয়ে এই চক্রান্তের মোকাবিলায় তৈরি হয়। স্লীপার সেলের কয়েকজনকে বিরাটরা হত্যা করলে ভারত পাকিস্তান সীমান্তের থর নামক জায়গা থেকে মুম্বাইতে আসে এই সন্ত্রাসবাদীদের প্রধান নেতা। তার সাথে কেন্দ্রীয় সরকারের প্রতিরক্ষা দপ্তরের উচ্চপদস্থ কর্তাও এই দেশবিরোধী ষড়যন্ত্রে যুক্ত। সে স্লীপার সেলের মাধ্যমে বিরাটের সহকর্মীদের সমস্ত গতিবিধি জেনে নিয়ে চ্যালেঞ্জ ছুঁড়ে দেয় বিরাটকে। বাকি সাথীদের প্রান রক্ষার্থে শেষ পর্যন্ত পুরো দলের মুখোমুখি হয় বিরাট।
ত্রিদিব মিত্র
ত্রিদিব মিত্র (জন্ম: ৩১ ডিসেম্বর, ১৯৪০) বাংলা সাহিত্যে হাংরি আন্দোলনএর একজন কবি, এবং ওই আন্দোলনের দুটি পত্রিকা উন্মার্গ ও The Wastepaper সম্পাদনা করতেন। সহসম্পাদিকা ছিলেন তার বান্ধবী আলো মিত্র।
জীবনী
ত্রিদিব মিত্র হাওড়ার অভিজাত মিত্র পরিবারের সন্তান। সাহিত্যিক হবার আগ্রহে অভিজ্ঞতা সঞ্চয়ের জন্য উচ্চমাধ্যমিক পরীক্ষার পর তিনি বাড়ি থেকে পলায়ন করেন, এবং ছয় মাসের বেশি ভারতের বিভিন্ন স্হানে নিস্কপর্দক ভিখারির জীবন কাটিয়ে বাড়ি ফেরেন। তিনি গৌরবর্ণ ও সুদর্শন ছিলেন বলে তার এই অভিজ্ঞতা সুখকর হয়নি। এই স্মৃতি পরবর্তিকালে তার সাহিত্যকর্মকে গভীরভাবে প্রভাবিত করেছে। বাড়ি ফিরে তিনি স্নাতক পরীক্ষায় সফলভাবে উত্তীর্ণ হন। সহপাঠী আলো মিত্রের সঙ্গে পরিচয় হয়, এবং দুজনে মলয় রায়চৌধুরী ও দেবী রায়এর সংঙ্গে দেখা করে হাংরি আন্দোলন-এ যোগ দেন। হাংরি আন্দোলন ফুরিয়ে যাবার পর তিনি আলো মিত্রকে বিয়ে করেন এবং পশ্চিমবঙ্গ সরকারের উচ্চপদে যোগ দেন।
হাংরি আন্দোলন
পশ্চিমবঙ্গের সাংস্কৃতিক সমাজে বিশ শতকের ষাটের দশকে যে কয়জন হাংরি আন্দোলনকারী ঢেউ তুলতে পরেছিলেন, তাদের মধ্যে ত্রিদিব মিত্র অন্যতম। তিনি এবং আলো মিত্র শ্মশানে, গোরস্তানে ও রেল স্টেশনে কবিতা পাঠের চল করেন। কলকাতার ভাটিখানা খালাসিটোলায় তারা হাংরি আন্দোলনএর পত্রিকা উন্মার্গ প্রকাশের অনুষ্ঠান করে একযোগে খ্যাতি ও কুখ্যাতি লাভ করেন। হাংরি আন্দোলনএর লেখক সুবিমল বসাক-এর উপন্যাস ছাতামাথা তারা প্রকাশ অনুষ্ঠান করেছিলেন এসপ্লানেড ট্রাম গুমটিতে।হাংরি বুলেটিন হাতে হাতে বিলি করার কাজ প্রধানত তারা দুজনেই করতেন। তাছাড়া, মুখোশ খুলে ফেলুন লেখা দানব, রাক্ষস, দেবতা, জন্তু - জানোয়ারের মুখোশ হাংরি আন্দোলন-এর পক্ষে তারা দুজনেই রাজনীতিক, মন্ত্রী, প্রশাসক, সাংবাদিক, লেখক, সমালোচকদের বাড়ি বাড়ি গিয়ে তারা দুজনেই পৌঁছে দিতেন। হাংরি আন্দোলন-এর পোস্টারগুলো কলকাতার দেয়ালে দেয়ালে লাগাতেন তারা দুজন। হাংরি আন্দোলনকে বাঙালির সমাজে দ্রুত পরিছয় করিয়ে দেবার জন্য তাদের আবদান অকল্পনীয়।
সাহিত্যধারা
ত্রিদিব মিত্রের হত্যাকাণ্ড ও ঘুলঘুলি কবিতা দুটি দীর্ঘ। কাব্যগ্রন্হের কবিতা দুটিতে মলয় রায়চৌধুরী ও ফালগুনী রায়-এর স্বীকৃতীমুলক কবিতার আঙ্গিক অনুসরণ করা হয়েছে। তবে, তার ভয়াবহ অভিজ্ঞতার যাতনা কবিতা দুটিতে স্পষ্ট। যৌন চিত্রকল্পগুলিতে সেই আত্মজুজ্ঞাসা প্রতিফলিত হয়েছে। The Wastepaper পতীকার মাধ্যমে তিনি হাংরি আন্দোলনএর কবি ও লেখকদের অনুবাদ বিশ্বের বিভিন্ন ভাষায় পৌঁছে দিয়েছিলেন। এই পত্রিকার জন্য অন্যান্য ভারতীয় ভাষায় এবং আমেরিকা ও ইউরোপের লিটল ম্যাগাজিনগুলিতে হাংরি আন্দোলন-এর সংবাদ ও রচনা প্রকাশিত হয়েছিল, যা সে সময়ে আন্দোলনকারীদের বিশেষ প্রয়োজন ছিল, কেনা কলকাতার সাহিত্যিক মহলে তারা তখনও স্বীকৃতি পাননি। ইউরোপ ও আমেরিকার (দক্ষিণ আমেরিকাসহ) কবি - লেখকরাও The Wastepaper পটিকায় অনুদিত হতেন। সম্ভবত এইটিই প্রথম প্রচেষ্টা যখন বিদেশি তরুণরা বাংলায় প্রকাশিত হলেন।
এমব্রোজ লাইট (জাহাজ)
এমব্রোজ লাইট ছিল কলম্বিয়ার বিদ্রোহীদের দ্বারা পরিচালিত একটি ব্রাইজেনটাইন (দুই মাস্তুল বিশিষ্ঠ ভেসেল বা জাহাজ)। ১৮৮৫ সালে যুক্তরাষ্ট্রের নৌবাহিনীর ইউএসএস এলিয়েন্স (ছোট গানবোট) নামক জাহাজ এটিকে জলদস্যুতার অভিযোগে আটক করে। পরবর্তীতে একটি আদালত জলদস্যুতার অভিযোগ বাতিল করে দেয়।
আটক
২৪শে এপ্রিল দক্ষিণ আটলান্টিক স্কোয়াড্রনের কমান্ডার লুইস ক্লার্ক কলম্বিয়ার ক্যারিবীয় উপকূলের কার্টাগেনার উদ্দেশ্যে যাত্রা করেছিলেন। হঠাৎ এলিয়েন্সের সদস্যরা কালো কাপড়ে লাল ক্রস চিহ্ন আঁকা পতাকা সংবলিত এমব্রোজ লাইটকে দেখতে পায়। পতাকা দেখে নৌবাহিনীর সদস্যরা এটিকে জলদস্যুদের জাহাজ বলে মনে করেন, কারণ তখনকার সময়ে জলদস্যুরা কোন জাহাজ আক্রমণের প্রাক্কালে জলি রজার নামে এ ধরনের পতাকার ব্যবহার করত। আমেরিকানরা যুদ্ধের প্রস্ততি নিতে শুরু করেন কিন্তু কাছাকাছি আসার পর তারা এমব্রোজ লাইট থেকে কলম্বিয়ার কল সাইন শুনতে পান ও এমব্রোজ লাইটও এলিয়েন্সকে দেখে থেমে যায়। কমান্ডার ক্লার্ক, লেফটেনান্ট এম. ফিশারের নেতৃত্বে একটি অনুসন্ধানী দল এমব্রোজ লাইটে প্রেরন করেন। দলটি এমব্রোজ লাইটে সন্ধান করে জাহাজটিকে সশস্ত্র ও ৬০ জন সশস্ত্র লোককে খুঁজে পান। অস্ত্রের একটি বড় চালান আবিষ্কার করেন। কলম্বিয়ার বিদ্রোহীরা তাদের নেতা পেদ্রু লারর পত্র দেখান ও কার্টাগেনাতে অবরোধের অনুমতি চান। কিন্তু কমান্ডার ক্লার্ক পত্রটি উপেক্ষা করে বিদ্রোহীদের বন্দি ও এমব্রোজ লাইটকে উপহার হিসেবে আটক করেন। ক্লার্ক লেফটেনান্ট ফিশারের সাথে আরো দশ জন সদস্য দিয়ে এমব্রোজ লাইটের ক্যাপ্টেন নিয়োগ করেন এবং নিউ ইয়র্কের দিকে যাত্রা করে।
আদালতের রায়
আদালতে এটি নিয়ে বিচার উস্থাপিত হলে, আদালত বলেন, ইউএসএস এলিয়েন্স জাহাজটি আটক করে কোন ভুল করেনি কারণ বিদ্রোহীদের নেতা পেদ্রু লারার এরকম একটি যুদ্ধ জাহাজ পরিচালনার অনুমতি নেই। রায়ে আরো বলা হয়, একটি নির্দিষ্ট পরিমাণ জড়িমানার বিনিময়ে জাহাজটি এর কলম্বিয়ার মালিকের কাছে ফেরত পাঠানো হবে। এছাড়া আদালত রুল জাড়ি করেন, কলোম্বিয়ার গৃহযুদ্ধের সময় সৈন্যদের আনা নেওয়ায় জাহাজটি ব্যবহৃত হবে। যখন কার্টাগেনাতে যুদ্ধ ছড়িয়ে পরে তখন যুক্তরাষ্ট্রের পররাষ্ট্রমন্ত্রী ''থমাস এফ. বেয়ার্ড'' এমব্রোজ লাইট ও এর বন্দিদের মুক্ত করে দেন।
এই সিদ্ধান্তটি শুধুমাত্র যুক্তরাষ্টের জলদস্যু আইনের অওতায় নেওয়া হয়েছিল, যেখানে উল্লেখ রয়েছে কাকে জলদস্যু বলা যাবে এবং কাকে বলা যাবে না।
বাংলাদেশ–স্লোভাকিয়া সম্পর্ক
বাংলাদেশ-স্লোভাকিয়া সম্পর্ক বাংলাদেশ এবং স্লোভাকিয়ার দ্বিপাক্ষিক সম্পর্কের কথা উল্লেখ করে। কূটনৈতিক সম্পর্ক আনুষ্ঠানিকভাবে ১৯৯৩ সালে শুরু হয়েছিল।
সভা ও পরিদর্শন
১৯৯৬ সালে স্লোভাকিয়ায় নিযুক্ত বাংলাদেশের রাষ্ট্রদূত স্লোভাক সংস্কৃতি মন্ত্রীর সাথে সাংস্কৃতিক সহযোগিতা সম্পর্কিত একটি চুক্তি নিয়ে আলোচনা করেন। ১৯৯৯ সালে, বাংলাদেশের প্রধানমন্ত্রী শেখ হাসিনা ব্রাটিস্লাভায় একটি সরকারী সফরে এসেছিলেন ।
সাংস্কৃতিক ও শিক্ষামূলক সহযোগিতা
স্লোভাকিয়া বাংলাদেশি শিক্ষার্থীদের উচ্চ শিক্ষার বৃত্তি প্রদানের বিষয়ে আগ্রহ প্রকাশ করেছে। দুই দেশ "সংস্কৃতি, বিজ্ঞান এবং প্রযুক্তি এবং বাংলাদেশ ও চেকোস্লোভাকিয়ার মধ্যে পুরানো চুক্তির সাথে সামঞ্জস্য রেখে সহযোগিতার অন্যান্য ক্ষেত্রের বিষয়ে নতুন চুক্তি স্বাক্ষর করতেও সম্মত হয়েছে"।
অর্থনৈতিক সম্পর্ক
বাংলাদেশ ও স্লোভাকিয়া বাণিজ্য সম্প্রসারণের চেষ্টা করেছে। ২০১০ সালে দুই দেশ দ্বিপাক্ষিক বাণিজ্য ও বিনিয়োগকে জোরদার করার জন্য একটি চুক্তি খসড়া করেছিল। স্লোভাকিয়ায় বাংলাদেশি রফতানি দাঁড়িয়েছে ১০০ এরও বেশি  ২০১১ সালে মিলিয়ন ইউরো যা স্লোভাকিয়ার স্বল্প জনসংখ্যাকে বিবেচনা করে উল্লেখযোগ্য বলে অভিহিত করা হয়েছে। বাংলাদেশি রফতানি আইটেমের বেশিরভাগ পোশাক পণ্য সম্পর্কিত। বাংলাদেশের পাট, চামড়া ও চামড়াজাত পণ্য, সিরামিকস এবং ওষুধগুলি স্লোভাকিয়ান বাজারে রফতানি রফতানি আইটেম হিসাবে চিহ্নিত করা হয়েছে। স্লোভাকিয়ার রফতানি আইটেমগুলিতে রাসায়নিক পণ্যগুলির প্রাধান্য ছিল। বাংলাদেশ ও স্লোভাকিয়া যৌথ ব্যবসা কাউন্সিল গঠনের সম্ভাবনা নিয়ে আরও আলোচনা করে আসছে ব্যবসায়ের সুযোগগুলি অন্বেষণে।
ঈদগাহ
ঈদগাহ (عید گاہ‎) দক্ষিণ এশীয় ইসলামী সংস্কৃতিতে ব্যবহৃত একটি শব্দ যা দ্বারা খোলা আকাশের নিচে ঈদুল ফিতর এবং ঈদুল আযহার নামাজ আদায়ের জন্য সাধারণত শহরের বাইরে বা শহরতলীতে বড় ময়দানকে বোঝানো হয়। বছরের অন্যান্য সময়ে এই জায়গায় নামাজ পড়া হয় না। সুন্নত অনুযায়ী ঈদের দিন সকালে মুসলমানগণ পরিষ্কার পরিচ্ছন্ন হয়ে, পারতপক্ষে নতুন পোশাক পরে ঈদগাহে জমায়েত হয়। যদিও ঈদগাহ একটি হিন্দুস্তানি শব্দ, বিশ্বের অন্যান্য অংশে ঈদের নামাজ পরার জন্য যেকোনো খোলা স্থানকে বুঝানোর ক্ষেত্রে এ শব্দ ব্যবহৃত হয়ে থাকে, যেহেতু ইসলামী পরিভাষায় এর কোন নির্দিষ্ট আরবি শব্দ নেই।
শোলাকিয়া ঈদগাহ
কিশোরগঞ্জ জেলা শহরের পূর্ব প্রান্তে অবস্থিত বাংলাদেশ তথা উপমহাদেশের সর্ববৃহৎ ও ঐতিহ্যবাহী শোলাকিয়া ঈদগাহ ময়দান। প্রতিবছর এ ময়দানে ঈদ-উল-ফিতর ও ঈদুল আজহার নামাজের জামাত অনুষ্ঠিত হয়। কালের স্রোতে শোলাকিয়া ঈদগাহ ময়দানটি পরিণত হয়ে উঠেছে একটি ঐতিহাসিক স্থানে। বাংলাদেশের সর্ববৃহৎ ঈদের জামাত অনুষ্ঠিত হয় এখানে। এ ময়দানের বিশাল জামাত গৌরবান্বিত ও ঐতিহ্যবাহী করেছে কিশোরগঞ্জকে। বর্তমানে এখানে একসঙ্গে তিন লক্ষাধিক মুসল্লি জামাতে নামাজ আদায় করেন। নামাজ শুরুর আগে শর্টগানের ফাঁকা গুলির শব্দে সবাইকে নামাজের প্রস্তুতি নেওয়ার জন্য সঙ্কেত দেওয়া হয়। কিশোরগঞ্জ শহরের পূর্বে নরসুন্দা নদীর তীরে এর অবস্থান।
মুঘল ঈদগাহ
ঢাকার ধানমন্ডি থানায় অবস্থিত ধানমন্ডি শাহী ঈদগাহ বা মুঘল ঈদগাহ। এটি বাংলাদেশ প্রত্নতত্ত্ব অধিদপ্তর কর্তৃক তালিকাভুক্ত একটি প্রত্নতাত্ত্বিক স্থাপনা। ১৬৪০ খ্রিষ্টাব্দে বাংলার সুবাদার সম্রাট শাহজাহানের পুত্র শাহ সুজার প্রধান অমাত্য নীর আবুল কাসেম ধানমন্ডির শাহী ঈদগাহ প্রতিষ্ঠা করেন।
শাহী ঈদগাহ
সিলেট শহরের উত্তর সীমায় শাহী ঈদগাহ বা সিলেট শাহী ঈদগাহ মাঠের অবস্থান। বাংলাদেশের প্রাচীনতম ঐতিহাসিক স্থাপনা সমুহের মধ্যে ১৭০০ সালের প্রথম দিকে নির্মিত সিলেটের শাহী ঈদগাহকে গণ্য করা হয়।
ইখওয়ান বিদ্রোহ
ইখওয়ান বিদ্রোহ ১৯২৭ সালে শুরু হয়। এসময় মুতায়র ও আজমান গোত্রের লোকেরা আবদুল আজিজ ইবনে সৌদের বিরুদ্ধে বিদ্রোহ করে এবং পার্শ্ববর্তী ট্রান্সজর্ডান, ইরাক ও কুয়েতে আক্রমণ চালায়। বিদ্রোহের মূল অংশকে ১৯২৯ সালের ২৯ মার্চ সাবিলার যুদ্ধে পরাজিত করা হয়। ইখওয়ান যোদ্ধা এবং ইবনে সৌদের প্রতি অণুগত সেনারা ১৯২৯ সালে জাবাল শামার অঞ্চলে সংঘর্ষে লিপ্ত হয়। ৫ ডিসেম্বর ইখওয়ান আওয়াজিম গোত্রকে আক্রমণ করে। মুতায়র গোত্র ও বিদ্রোহের মূল নেতা ফয়সাল আল দাউয়িশ ব্রিটিশদের হাতে ধরা পড়ে ইবনে সৌদের হাতে আসার আগে ১৯২৯ সালের অক্টোবরে কুয়েত পালিয়ে যান। ১৯৩০ সালের ১০ জানুয়ারি সরকারি বাহিনী সম্পূর্ণরূপে বিদ্রোহ দমন করে। এসময় অন্যান্য ইখওয়ান নেতারা ব্রিটিশদের নিকট আত্মসমর্পণ করে। ইখওয়ান নেতাদের হত্যা করা হয় এবং বেঁচে যাওয়া ব্যক্তিদের নিয়মিত সৌদি সেনাদলে যুক্ত করা হয়। বিদ্রোহের তিন প্রধান নেতার অন্যতম সুলতান বিন বাজাদ ১৯৩১ সালে নিহত হন। ফয়সাল আল দাউয়িশ ১৯৩১ সালের ৩ অক্টোবর রিয়াদে মৃত্যুবরণ করেন। মৃত্যুর কারণ হিসেবে হৃদযন্ত্রের সমস্যাকে মনে করা হয়।
পটভূমি
২০ শতকের শুরুতে আরব উপদ্বীপে গোত্রীয় যুদ্ধ চলছিল। এর পরবর্তীকালে উপদ্বীপের অধিকাংশ অঞ্চল আল সৌদের নেতৃত্বে একীভূত হয়। এই অবস্থায় পৌছানোর প্রধান হাতিয়ার ছিল সুলতান বিন বাজাদ ও ফয়সাল আল দাউয়িশের নেতৃত্বাধীন ইখওয়ান যোদ্ধাদল। প্রথম বিশ্বযুদ্ধে উসমানীয় সাম্রাজ্যের বিভাগের পর ১৯২৫ সালের শেষ নাগাদ ইখওয়ান বর্তমান সৌদি আরবের অঞ্চলগুলো জয় সম্পন্ন করে। ১৯২৬ সালের ১০ জানুয়ারি আবদুল আজিজ ইবনে সৌদ নিজেকে হেজাজের রাজা ঘোষণা করেন। এরপর ২৭ জানুয়ারি তিনি নিজেকে নজদের রাজা ঘোষণা করেন। ইতিপূর্বে তার উপাধি ছিল সুলতান।
ইখওয়ান কর্তৃক ইবনে সৌদকে অমান্যকরণ
হেজাজ জয়ের পর কিছু ইখওয়ান নেতা ব্রিটিশ প্রটেক্টরেট ট্রান্সজর্ডান, ইরাক ও কুয়েত আক্রমণ করতে চাইছিলেন। তারা ইতিমধ্যে কুয়েত-নজদ সীমান্ত যুদ্ধ ও ট্রান্সজর্ডান আক্রমণের মাধ্যমে কিছু চেষ্টা চালান। ১৯২৭ সালের ৫ নভেম্বর ইখওয়ানদের একটি দল দক্ষিণ ইরাক আক্রমণ করে। বুসায়ার কাছে ইরাকি সেনাদের সাথে তাদের সংঘর্ষ হয়। এতে দুইপক্ষে ২০ জনের মত হতাহত হয়। ইখওয়ানরা ১৯২৮ সালের জানুয়ারিতে কুয়েতে হামলা চালায়। দুই অভিযানেই তারা উট ও ভেড়া লুট করে। তাদের হামলা ভয়াবহ মাত্রার হলে ব্রিটিশ বিমানবাহিনী ও কুয়েতিদের কাছ থেকে তারা চরম বাধাপ্রাপ্ত হয়।
সাবিলার যুদ্ধ
আবদুল আজিজ ইবনে সৌদ ইখওয়ানের হামলায় সম্মত ছিলেন না। ইখওয়ানের বিশ্বাস ছিল যে অওয়াহাবিরা সঠিক পথে চলছে না। এসময় আবদুল আজিজের শাসন বহির্ভূত আরবের কিছু অংশ ব্রিটিশদের সাথে মিত্রতায় আবদ্ধ ছিল। তিনি নিজেও স্বাধীন শাসক হিসেবে এক বছর আগে ব্রিটিশদের স্বীকৃতি পান। ফলে এসব অঞ্চলের সাথে সংঘাতে জড়ানোর ফল হিসেবে ব্রিটিশদের সাথে সংঘর্ষের সম্ভাবনা রয়েছে তা তিনি অণুধাবন করেন।
এসব ঘটনার কারণে ১৯২৮ সালে ইখওয়ান প্রকাশ্যে বিদ্রোহ করে। ১৯২৯ সালের ৩০-৩১ মার্চ সাবিলার যুদ্ধে উভয় পক্ষের মধ্যে সবচেয়ে লড়াই হয়। এতে ইখওয়ান পরাজিত হয়। সাবিলার যুদ্ধের ঐতিহাসিক গুরুত্ব রয়েছে। এখানে প্রথাগত ইখওয়ান অশ্বারোহীদের বিরুদ্ধে ইবনে সৌদের মেশিনগান সমৃদ্ধ বাহিনীর শ্রেষ্ঠত্ব কারণে ব্যাপক প্রাণহানি হয়। যুদ্ধের পরে প্রায় ৫০০ ইখওয়ান যোদ্ধা নিহত হয়। অন্যদিকে ইবনে সৌদের দল ২০০ জনের মত মারা যায়।
জাবাল শামারের যুদ্ধ
১৯২৯ সালের আগস্টে জাবাল শামার অঞ্চলে ইখওয়ান ও সরকারি বাহিনীর মধ্যে পুনরায় সংঘর্ষ হয়। এই যুদ্ধে ১,০০০ জনের মত মারা যায়।
আওয়াজিম গোত্রের উপর হামলা
পরাজিত হওয়ার পরও ইখওয়ান ১৯২৯ সালের ৫ অক্টোবর আওয়াজিম গোত্রের উপর হামলার মাধ্যমে তাদের বিদ্রোহ বজায় রাখে। এতে প্রায় ২৫০ জনের মত মারা যায়।
চূড়ান্ত সমাপ্তি
ফয়সাল আল দাউয়িশ ১৯২৯ সালের অক্টোবরে কুয়েত পালিয়ে যান। ১৯৩০ সালের ১০ জানুয়ারি ইখওয়ান বিদ্রোহী নেতারা ব্রিটিশদের কাছে আত্মসমর্পণ করলে সরকারি বাহিনী চূড়ান্তভাবে বিদ্রোহ দমনে সমর্থ হয়।
পরবর্তী অবস্থা
পরবর্তীতে ইখওয়ান নেতৃবৃন্দকে হত্যা করা হয়। বাকিদের নিয়মিত সৌদি সেনাদলে অন্তর্ভুক্ত করা হয়। অন্যতম প্রধান ইখওয়ান নেতা সুলতান বিন বাজাদ ১৯৩১ সালে নিহত হন। একই বছরের ৩ অক্টোবর ফয়সাল আল দাউয়িশ রিয়াদের কারাগারে মারা যান।
১৯৩২ সালের সেপ্টেম্বর দুইটি পৃথক রাজ্য নজদ ও হেজাজকে একীভূত করে সৌদি আরব গঠন করা হয়।
গুলজারিলাল নন্দা
গুলজারিলাল নন্দা (৪ জুলাই ১৮৯৮ - ১৫ জানুয়ারি ১৯৯৮) ছিলেন ভারতের প্রখ্যাত রাজনীতিবিদ এবং ২য় ও দু'বারের ভারপ্রাপ্ত প্রধানমন্ত্রী।
ফিলিস্তিনের সামরিক পদমর্যাদা
ফিলিস্তিনি জাতীয় নিরাপত্তা বাহিনী (পিএনএসএফ) সামরিক পদগুলো ব্যবহার করে থাকে। ঐতিহাসিক কারণে, ফিলিস্তিনের সামরিক পদগুলোর চিহ্নের (insignia) নকশা অন্যান্য আরব প্রজাতন্ত্র যেমন: সিরিয়া, মিশর এবং ইরাকের সাথে সাদৃশ্যপূর্ণ। সিরিয়াপন্থী ফিলিস্তিনি সশস্ত্র বাহিনী – ফিলিস্তিন লিবারেশন আর্মিরও সামরিক পদমর্যাদা রয়েছে এবং সেগুলো অনেকটা পিএনএসএফ-এর মতোই।
উপবিষ্ট জীবনচর্যা
উপবিষ্ট জীবনচর্যা বা শারীরিক পরিশ্রম-বিমুখ জীবনচর্যা (Sedentary lifestyle) বলতে সক্রিয় জীবনচর্যার বিপরীত এক ধরনের জীবনচর্যাকে বোঝায়, যাতে শারীরিক পরিশ্রমের স্থান খুবই কম বা নেই বললেই চলে। উপবিষ্ট জীবনচর্যা পালনকারী ব্যক্তির প্রায়ই কোনও আসনে উপবিষ্ট বা বসে থাকেন বা বিছানায় বা অন্যত্র শুয়ে থাকেন এবং এভাবেই দিনের সিংহভাগ সময় জুড়ে সামাজিক কর্মকাণ্ডে অংশগ্রহণ করেন, টেলিভিশন দেখেন, ভিডিও গেম খেলেন, বই বা পত্রপত্রিকা পড়েন, মুঠোফোন বা কম্পিউটার ব্যবহার করেন। উপবিষ্ট জীবনচর্যা স্বাস্থ্যের অবনতি এবং বহুসংখ্যক প্রতিরোধযোগ্য মৃত্যুর কারণ হতে পারে।
উপবিষ্ট অবস্থায় কাটানো সময়ের পরিমাণ উপবিষ্ট জীবনচর্যা পরিমাপ করার সবচেয়ে সাধারণ উপায়। বিশ্বের প্রাপ্তবয়স্ক জনসমষ্টির প্রায় ৪৭%-কে প্রতিনিধিত্বকারী একটি বৈশ্বিক পর্যালোচনাতে বেরিয়ে এসেছে যে প্রতিদিন গড়ে একজন প্রাপ্তবয়স্ক মানুষ ৪.৭ ঘণ্টা উপবিষ্ট থাকেন, তবে উপবিষ্ট সময়ের প্রকৃত মান এই নিজ-থেকে-প্রতিবেদনকৃত মানের চেয়ে প্রায় ২ ঘণ্টা বেশি হওয়া সম্ভব।
পর্দায় কাটানো সময় (Screen time) বলতে একজন ব্যক্তি টেলিভিশন, কম্পিউটারের মনিটর, মুঠোফোন বা ট্যাবলেটের পর্দার দিকে তাকিয়ে যে সময় ব্যয় করেন, তাকে নির্দেশ করেন। মাত্রাতিরিক্ত পর্দায় কাটানো সময়ের সাথে স্বাস্থ্য হানিকর ফলাফলের সম্পর্ক রয়েছে।
<!--
সংজ্ঞা
Sedentary behavior is not the same as physical inactivity: sedentary behavior is defined as "any waking behavior characterized by an energy expenditure less than or equal to 1.5 metabolic equivalents (METs), while in a sitting, reclining or lying posture". Spending most waking hours sitting does not necessarily mean that an individual is sedentary, though sitting and lying down most frequently are sedentary behaviors.
স্বাস্থ্যের উপর প্রভাব
Effects of a sedentary work life or lifestyle can be either direct or indirect. One of the most prominent direct effect of a sedentary lifestyle is an increased BMI leading to obesity. A lack of physical activity is one of the leading causes of preventable death worldwide.
At least 300,000 premature deaths, and $90 billion in direct healthcare costs are caused by obesity and sedentary lifestyle per year in the US alone. The risk is higher among those that sit still more than 5 hours per day. It is shown to be a risk factor on its own independent of hard exercise and BMI. People that sit still more than 4 hours per day have a 40 percent higher risk than those that sit fewer than 4 hours per day. However, those that exercise at least 4 hours per week are as healthy as those that sit fewer than 4 hours per day.
Indirectly, an increased BMI due to a sedentary lifestyle can lead to decreased productivity and increased absenteeism from necessary activities like work.
A sedentary lifestyle and lack of physical activity can contribute to or be a risk factor for:
প্রতিরোধ
Adults and children spend long amounts of time sitting in the workplace and at school, which is why interventions have been focused in these two areas.
পৌর পরিকল্পনাতে
Some evidence has been found of a negative association between exposure to an existing urban motorway and moderate to vigorous physical activity. The proportion of physically active individuals was higher in high- versus low-walkability neighborhoods. Rising rates of overweight, obesity, and physical inactivity in China's rapidly growing cities and urban populations have been due to urban development practices and policies.
কর্মস্থলে
Some workplaces have implemented exercise classes at lunch, walking challenges among coworkers, or allowing employees to stand rather than sit at their desks during work. Workplace interventions such as alternative activity workstations, sit-stand desks, and promotion of stair use are among measures implemented to counter the harms of a sedentary workplace. A 2018 Cochrane review concluded that "at present there is very low quality evidence that sit-stand desks can reduce sitting at work at the short term. There is no evidence for other types of interventions." There is no high-quality evidence that such interventions provide long-term health benefits.
শিক্ষাক্ষেত্রে
The majority of time children are in a classroom, they are seated (60% of the time). Children who regularly engage in physical activity are more likely to become healthy adults; children benefit both physically and mentally when they replace sedentary behavior with active behavior. Despite this knowledge and due in part to an increase in sedentary behaviors, children have 8 fewer hours of free play each week than they did 20 years ago.
Several studies have examined the effects of adding height-adjustable standing desks to classrooms, which have reduced the time spent sitting. However, associating the reduction in sitting with health effects is challenging. In one study conducted on Australian school children, known as the Transform-Us! study, interventions reduced the amount of time children spent sitting in the classroom, which was associated with lower body mass index and waist circumference. The interventions used in the study included stand-up desks and easels, the use of timers, and sport and circus equipment in the classroom. Teachers also made lessons more active, and added breaks to lessons to promote active time. In the US, another intervention for children is promoting the use of active transportation to and from school, such as through the Safe Routes to School program.
ইতিহাস
Over the last hundred years, there has been a large shift from manual labor jobs (e.g. farming, manufacturing, building) to office jobs which is due to many contributing factors including globalization, outsourcing of jobs and technological advances (specifically internet and computers). In 1960, there was a decline of jobs requiring moderate physical activity from 50% to 20%, and one in two Americans had a physically demanding job, while in 2011 this ratio was one in five. From 1990 to 2016, there was a decrease of about one third in manual labor jobs/employment. In 2008, the United States American National Health Interview Survey found that 36% of adults were inactive, and 59% of adult respondents never participated in vigorous physical activity lasting more than 10 minutes per week. According to a 2018 study, office based workers typically spend 70-85% sitting. In the US population, prevalence of sitting watching television or videos at least 2 h/d was high in 2015-2016 (ranging from 59% to 65%); the estimated prevalence of computer use outside school or work for at least 1 h/d increased from 2001 to 2016 (from 43% to 56% for children, from 53% to 57% among adolescents, and from 29% to 50% for adults); and estimated total sitting time increased from 2007 to 2016 (from 7.0 to 8.2 h/d among adolescents and from 5.5 to 6.4 h/d among adults). -->
পাওলা প্যারেটো
পাওলা বেলিন প্যারেটো (জন্ম ১৬ই জানুয়ারী, ১৯৮৬ বুয়েনোস আইরেস) আর্জেন্টিনার একজন মহিলা জুডোকা।
জীবনী
পাওলার শহরে তার আদরের নাম হল "লা পেকে"। বুয়েনোস আইরেস জেলার ফ্লোরিডাতে তার জন্ম হলেও বর্তমানে তিনি রাজধানীর কাছে টিগ্রেতে মা-বাবার সাথে থাকেন। তার যখন চার বছর বয়স তখন তিনি সাঁতার দিয়ে তার ক্রীড়া জীবন শুরু করেন। পরের বছরই জিমন্যাস্টিক্সও শুরু করেন। তার যখন ৯বছর বয়স তখন একদিন তার ছোট ভাই মার্কো বিদ্যালয় থেকে মার খেয়ে মার খেয়ে বাড়ি আসে। তার পিতা আল্ডো, কমবয়সে জুডো অনুশীলন করতেন, তাই এই ঘটনার পরে তিনি মার্কোকে একটি জুডো ক্লাবে ভর্তি করে দেন। কৌতূহলী হয়ে পাওলাও সেখানে যেতে চান।
তার প্রথম ক্লাব ছিল ক্লাব সান ফার্নান্ডো। অচিরেই তিনি তার প্রথম টুর্নামেন্ট জেতেন এবং যখন তিনি ঠিকমত জুডো অনুধাবন করতে শিখলেন তখন বড় ক্লাব এস্তুদিয়ান্তেস দে লা প্লাতাতে চলে যান। প্রথমদিকে তিনি (- ৪৪কেজি) বিভাগে প্রতিদ্বন্দ্বিতা করলেও, পরে ওজন বেড়ে যাবার দরুন (-৪৮কেজি) বিভাগে প্রতিদ্বন্দ্বিতা শুরু করেন। পাওলা অত্যন্ত বুদ্ধিমতী মেয়ে, যার ছাপ তার জুডোতেও দেখা যায়। জুডোতে তার শক্তি হল দুর্দান্ত রক্ষণ।
তিনি ফুটবলের বিরাট বড় ভক্ত এবং নিজেও বন্ধুদের সাথে ফুটবল খেলেন। তার জীবনে এমন একটা সময় এসেছিল যখন তিনি ফুটবলপেশাদার হিসাবে খেলতে চেয়েছিলেন। তার পছন্দের ক্লাব হল বোকা জুনিয়র্স আর অবশ্যই তার নিজের শহরের <--Estudiantes de La Plata-->এস্তুদিয়ান্তেস দে লা প্লাতা।
বেইজিং-এ অলিম্পিক গেমস এক সাক্ষাতকারে তিনি বলেন যে তিনি এখনো অবিবাহিত। তার মা মির্টার এ বিষয়ে মন্তব্য ছিল,"তুমি তো জুডোর প্রতিই বাগদত্ত"। তিনি কি এখনো বিয়ে করেননি? হয়তো না...
পাওলার ছোট ভাই মার্কো এখন বিশ্বের যাবতীয় টুর্নামেন্টে তার সর্বক্ষণের ছায়াসঙ্গী। আর তার দিদি এস্তেফানিয়া একজন মনস্তাত্ত্বিক।
পাওলা এখন চিকিৎসাবিদ্যা নিয়ে পড়াশোনা করছেন বুয়েনোস আইরেস বিশ্ববিদ্যালয়ে আর সেই সঙ্গে চলছে লন্ডনে অনুষ্ঠিতব্য অলিম্পিক গেমসের প্রস্তুতি।
জুডো
২০০৮ গ্রীষ্মকালীন অলিম্পিক গেমসে তিনি টুর্নামেন্টের সবচেয়ে নাটকীয় লড়াইয়ে ব্রোঞ্জ পদক লাভ করেন। ম্যাচটি ছিল উত্তর কোরিয়ার পাক ওক-সং-এর বিরুদ্ধে। কোরীয় জুডোকা সারা ম্যাচে বিরাট প্রভাব বিস্তার করে রেখেছিলেন; এমনকি তিনি এই কারণে একটি কোকাও লাভ করেন। শেষ দশে ম্যাচের ঘটনা প্রবাহ নাটকীয় মোড় নেয়, যখন কোরীয় মেয়েটি একটি বিশেষ পদ্ধতিতে আক্রমণ শুরু করলে পাওলা (কন্ট্রাখভাট ) পদ্ধতির প্রয়োগে তার প্রতিপক্ষের পদ্ধতির সুযোগ নেন। সমস্যার সৃষ্টি হল যখন বিচারকেরা মোট পদ্ধতি প্রয়োগের গণনা করার সময় কোরীয় মেয়েটি প্রথম সেই পদ্ধতির প্রয়োগ করেছে মনে করে তার পক্ষে রায় দেয়। ফলে কোরীয় মেয়েটি পদক জেতে আর পাওলা কান্নায় ভেঙ্গে পড়েন। তখন তার ট্রেনার কার্লোস ডেনেগ্রি সরকারীভাবে প্রতিবাদ জানালে বিচারক মন্ডলী খেলার ভিডিও দেখে পূনর্বিবেচনা করেন। শেষপর্যন্ত তারা রায় দেন পাওলাই আসলে কুচিকি-তাওশি পদ্ধতির প্রয়োগ করেন; ফলতঃ পাওলাই পদক লাভ করেন।
পাওলা মহাদেশীয় প্রতিযোগিতাগুলিতে দারুণ সফল, যেমন, প্যান আমেরিকান গেমস যেখানে তিনি পদকও জিতেছেন।
লাঘমান প্রদেশ
লাগমন আফগানিস্তানের ৩৪টি প্রদেশের একটি। মেহতারলম এর রাজধানী শহর।
জলবায়ু পরিবর্তনে নারী
২১ শতকের সুচনা থেকে জলবায়ু পরিবর্তনে নারীদের অবদান উল্লেখযোগ্যভাবে দৃষ্টি আকর্ষণ করেছে। জাতিসংঘ নারীদের প্রতিক্রিয়া এবং নারীরা যেসব সমস্যার সম্মুখীন হচ্ছে তাকে "অপরিহার্য" এবং জনসংখ্যা সম্পর্কিত ব্যুরো একে "জটিল" হিসেবে আখ্যায়িত করেছে । বিশ্ব স্বাস্থ্য সংস্থার একটি প্রতিবেদনে এই সিদ্ধান্তে আসা হয়েছে যে, সম্মিলিত লিঙ্গ-ভিত্তিক বিশ্লেষণ আরো ফলপ্রসূ প্রশমন ও অভিযোজনে ভুমিকা রাখবে।
ভূমিকা
থাম্ব|মেরি রবিন্সন নারীরা জলবায়ু পরিবর্তন গবেষণা ও নীতি এবং বৈশ্বিক জলবায়ু ইস্যুগুলোর ব্যাপক বিশ্লেষণে মুখ্য ভূমিকা রেখেছে । এর মাঝে বহু নারী বিজ্ঞানী ছাড়াও নীতি-নির্ধারক ও সক্রিয় কর্মী রয়েছে। নারী গবেষকেরা "আন্তঃসরকার জলবায়ু পরিবর্তন সভা" এবং "মিলেনিয়াম ইকোসিস্টেম এসেসমেন্ট" এর মত মুখ্য বৈজ্ঞানিক বিশ্লেষণসমূহে গুরুত্বপূর্ণ অবদান রেখেছে। নারীরা আন্তর্জাতিক জলবায়ু নীতিতে গুরুত্বপূর্ণ নেতৃত্বস্থানীয় পদ্গুলোতে জায়গা করে নিয়েছে।
উধাহরণস্বরূপ, ক্রিস্টিনা ফিগারেস "জলবায়ু পরিবর্তনের রূপরেখা সম্মেলন" এর কার্যনির্বাহী সম্পাদক হিসেবে আন্তর্জাতিক জলবায়ু চুক্তিগুলোর নেতৃত্ব দিচ্ছেন এবং সাবেক আইরিশ রাষ্ট্রপতি মেরি রবিন্সন জলবায়ু পরিবর্তনে জাতিসংঘের বিশেষ দূত।
সুসান সলমন ২০০৭ সালে আন্তঃসরকার জলবায়ু পরিবর্তন সভার ৪র্থ মূল্যায়ন এর সভাপতিত্ব করেছেন।
বিজ্ঞানে নারীদের অবমূল্যায়ন
থাম্ব|ক্রিস্টিনা ফিগারেস
নারীরা সাধারণত বিজ্ঞানে অবমূল্যায়িত এবং তাদের সাফল্য ও স্বীকৄতির পথে বহু বাধার সম্মুখীন হয় । ১৭ শতাব্দীর বৈজ্ঞানিক বিপ্লবের পর নারীরা পর্যবেক্ষণধর্মী বিজ্ঞানের (যার মাঝে রয়েছে জ্যোতির্বিদ্যা, প্রাকৃতিক ইতিহাস, আবহাওয়া পর্যবেক্ষণ) সাথে সম্পৄক্ত হয়েছে। যদিও ১৯ শতকের আগ অবধি অধিকাংশ বিশ্ববিদ্যালয়গুলো নারীদের ভর্তির সুযোগ দিত না।
ইউ এস জাতীয় বিজ্ঞান প্রতিষ্ঠান এর সর্বশেষ প্রতিবেদন অনুসারে, যদিও নারীরা বিজ্ঞান ও প্রকৌশলের স্নাতকদের সংখ্যার অর্ধেক, এর অধিকাংশই জৈব-বিজ্ঞানে (বিশেষত প্রি-মেড), তুলনাম ূ লক পদার্থবিজ্ঞান ও কম্পিউটার বিজ্ঞান ও প্রকৌশলে এর সংখ্যা ২০%। ডক্টরেট এর হিসেবে, নারীরা প্রকৌশল ও পদার্থবিজ্ঞান এর পি,এই,ডির মাত্র ২০%। যদিও অনুপাতের হিসেবে যুক্তরাষ্ট্রে ১৯৯৩ সালের তুলনায় পূর্ণ নারী অধ্যাপক এর সংখ্যা দ্বিগুণ হয়েছে, এখনও বিজ্ঞান ও প্রকৌশলের ফ্যাকাল্টি পদের কেবল ১/৪ নারী এবং নারীরা সমপর্যায়ের পুরুষদের তুলনায় কম আয় করে।
জলবায়ু পরিবর্তন শিক্ষায় নারী
জলবায়ু পরিবর্তন শিক্ষার মূলধারায় নারীর সংখ্যা অপ্রতুল। উদাহরণস্বরূপ, ভূ-বিজ্ঞানে নারীরা সংখ্যালঘু। পরিসংখ্যান হতে জানা যায়, আবহবিদ্যা ও ভূবিজ্ঞানের এর মাত্র ২০% নারী । ইউ এস বায়ুমন্ডলীয় বিজ্ঞানে ডক্টরাল প্রোগ্রাম এর একটি সাম্প্রতিক বিশ্লেষণ হতে জানা যায়, টেনিউর ট্র‍্যাক ও টেনিউরড ফ্যাকাল্টির মাত্র ১৭% নারী, উচ্চতর পদে এর অনুপাত আরো কম, এবং ৫৩ % বিভাগে নারী ফ্যাকল্টি দুই বা তার চেয়ে কম । বাস্তুসংস্থান বিজ্ঞানে এ নারীদের অবস্থান এর চাইতে ভাল। একটি গবেষণায় দেখা যায়, বাস্তুবিদ্যার স্নাতকোত্তর শিক্ষার্থীর ৫৫% নারী কিন্তু টেনিউরড ফ্যাকাল্টির মাত্র ১/৩ অংশ নারী। আন্তর্জাতিক ফ্ল্যাগশিপ জার্নাল - বাস্তুবিদ্যা - এর ৩/৪ অংশ লেখা প্রবন্ধ পুরুষদের । নারীরা তুলনামূলক কম গবেষণা তহবিল পায় এবং সহকর্মীরা তাদের অবদানকে পর্যাপ্ত স্বীকৃতি দেয় না। আমেরিকান ইকলজিক্যাল সোসাইটিতে নারী সদস্য সংখ্যা ১৯৯২ সালের ২২% হতে ২০১০ সালে ৩৭% এ উন্নীত হয়েছে ।
বিজ্ঞান এবং জলবায়ু পরিবর্তনে নারীদের পক্ষে যুক্তি
একটি বিতর্কের বিষয় হল নারীরা যখন শিক্ষাবিদ এবং সিদ্ধান্ত-প্রণেতা হিসেবে উপেক্ষিত হয়, বিশ্ব তার মানব সম্পদের পুরো সদ্ব্যবহার করতে সক্ষম হয় না যা জলবায়ু পরিবর্তনের মত গুরুত্বপূর্ণ ইস্যুগুলোর জন্য প্রয়োজনীয় । তাছাড়া নারীরা পারস্পারিক সহযোগিতামুলক পদক্ষেপ নিতে পারে, বিশেষত চুক্তিসমূহে, এবং তারা অনগ্রসর গোষ্ঠী ও প্রাকৃতিক পরিবেশ এর প্রতি অধিকতর নজর দিতে সক্ষম ।
লিঙ্গ একটি ইস্যুতে পরিণত হয়েছে কারণ জল, বন ও শক্তির মত গুরুত্বপূর্ণ সম্পদের সুষ্ঠ পরিচালনায় নারীদের অপরিহার্য ভূমিকা। এছাড়া পরিবেশ সুরক্ষা আন্দোলনেও নারীরা নেতৃত্ব দিচ্ছে ।
একটি গণসচেতনতা জেগে উঠেছে নারীদের অবদানকে সকলের দৃষ্টিগোচরে আনার এবং মুখ্য কমিটিগুলোতে নারীদের অন্তর্ভুক্তির বিষয় যাতে লিঙ্গ সমতা, সামাজিক ন্যায়বিচার ও তরুণীদের বিজ্ঞান পেশা বেছে নিতে আগ্রহী করার মত বিষয়গুলো নিশ্চিত করা যায় ।
নারী এবং আন্তর্জাতিক জলবায়ু নীতি
রিও +২০ সম্মেলনের ফলাফল নথিতে - আমাদের কাঙ্ক্ষিত ভবিষ্যৎ - সিদ্ধান্ত গ্রহণ ও ব্যবস্থাপনায় নারীদের পূর্ণ ও সম অংশগ্রহণ এর পথে বাধা দূরীকরণ এবং নেতৃত্বে নারীদের উপস্থিতি বৃদ্ধির প্রয়োজনীয়তা উপলব্ধি করা হয়েছে । ইউ এন এর নারীদের প্রস্তুতকৃত প্রতিবেদন, মেরি রবিন্সন ফাউন্ডেশন - পরিবেশ বিচার, বৈশ্বিক লিঙ্গ ও পরিবেশ জোট ও UNFCCC চিহ্নিত করেছে যে, কাঠামোগত অসমতা জলবায়ু বিজ্ঞান, চুক্তি ও নীতিনির্ধারণে নারীদের প্রতিনিধিত্বের পথে বাধা সৃষ্টি করে এবং সুপারিশ করেছে যে UNFCCC ও জাতীয় প্রতিনিধিবর্গের মাঝে লৈঙ্গিক ভারসাম্য প্রতিষ্ঠার । প্রতিবেদনটি যুক্তি দেখিয়েছে যে, 'নারী ক্ষমতায়ন ছাড়া জলবায়ু পরিবর্তনের চ্যালেঞ্জ মোকাবিলা সম্ভব নয়' এবং নারীদের আন্তর্জাতিক চুক্তিগুলোতে একঘরে করা হয়েছে। এই প্রতিবেদনের উপাত্ত হতে দেখা যায় UNFCCC এর প্রতিষ্ঠানগুলোতে নারীদের নগণ্য উপস্থিতি, যার মাঝে রয়েছে অভিযোজন কমিটি (২৫%), GEC কাউন্সিল (১৯%) ও এক্সপার্ট গ্রুপ (১৫%) এবং সামগ্রিকভাবে নিয়োগের ক্ষেত্রে দেখা যায়, মাত্র ২০% প্রতিনিধিদলের প্রধান নারী ও UNFCCC এর সভাগুলোতে নারী প্রতিনিধি ৩০% এরও কম।
ম্যা্নথ্রোপসিন (পুরুষকেন্দ্রিকতা)
কেট রাওয়ার্থ দাবি তুলেছেন আন্তর্জাতিক বিজ্ঞান সমাজকে নারী শিক্ষাবিদদের অন্তর্ভুক্তির বিষয়টি অধিকতর গুরুত্বের সাথে বিবেচনা করতে। তিনি বিষয়টি প্রথমে টুইটারে এবং পরবর্তীতে তার প্রবন্ধে "মানবকেন্দ্রিকতা কি পুরুষকেন্দ্রিকতায় পরিণত হবে?" তুলে ধরেছেন। ২০১৪ সালে বার্লিনে ৩৬ জন বিজ্ঞানী ও শিক্ষাবিদের একটি দল মানবজাতি নতুন 'অ্যান্থ্রোপসিন' (মানবকেন্দ্রিকতা) যুগে প্রবেশ করছে এর প্রমাণ নিয়ে বিশ্লেষণ এর জন্য সমবেত হন। কেট তুলে ধরেন যে, এই দলটি শুধুমাত্র পুরুষদের নিয়ে গঠিত। তার বিবৃতিতে, "নেতৃত্বদানকারী বিজ্ঞানীদের হয়ত আজকের পৃথিবী মানব কর্মকাণ্ড দ্বারা পরিচালিত হচ্ছে এটি স্বীকার করার মত বোধশক্তি রয়েছে, কিন্তু তারা এটা বিস্মৃত হয়েছেন যে তাদের নিজেদের বুদ্ধিমত্তার বিবেচনা অস্বাভাবিকভাবে উত্তুরে শ্বেতাঙ্গ পুরুষদের দ্বারা নিয়ন্ত্রিত।"
জলবায়ু পরিবর্তনে কর্মরত নারীরা
বিভিন্ন উপায়ে জলবায়ু পরিবর্তনে মুখ্য অবদান রাখা নারীদের চিহ্নিত করা যায়। প্রথমত, ইউ এন ও অন্যান্য সংস্থা যেমন "আন্তঃসরকার জলবায়ু পরিবর্তন সভা", এবং জলবায়ু পরিবর্তনের রূপরেখা সম্মেলন এর উচচ-পর্যায়ের আন্তর্জাতিক মূল্যায়নসমূহের রচয়িতারা। দ্বিঁতীয়ত, যেসব নারী জলবায়ু পরিবর্তন সংশ্লিষ্ট জার্নালসমূহের সম্পাদক পরিষদে যোগদানের জন্য আমন্ত্রিত হয়েছে। তৃতীয়ত, আন্তর্জাতিক বিজ্ঞান পরিষদ এর বৈশ্বিক পরিবর্তন কমিটিগুলোর সদস্যপদসমুহ পর্যবেক্ষণ। এবং চতুর্থত, যেসব নারী তাদের নিজ নিজ জাতীয় বিজ্ঞান একাদেমির সদস্য এবং জলবায়ু পরিবর্তন এর উপর কাজ করছে। তাদের অনেকেই আই,পি,সি,সি (IPCC) ও অন্যান্য প্রতিবেদন এর রচয়িতা, এবং এছাড়াও আই,সি,এস,ইউ (ICSU) এর সদস্য, নিজ নিজ জাতীয় একাডেমির সদস্য। এছাড়াও অন্যান্য অর্জনকে মাপকাঠি হিসেবে বিবেচনা করা যায়।